- Hindi News
- National
- कैसे बेहतर बनेगा बोर्ड कक्षाओं का परिणाम त्रैमासिक परीक्षा में ही 10वीं के 3726 बच्चे फेल
कैसे बेहतर बनेगा बोर्ड कक्षाओं का परिणाम त्रैमासिक परीक्षा में ही 10वीं के 3726 बच्चे फेल
6090 ने दी थी परीक्षा, अच्छे अंकों से सिर्फ 30 फीसदी पास
भास्कर संवाददाता | शाजापुर
जिले में इस बार 10वीं-12वीं बोर्ड परीक्षा परिणाम बेहतर बनाने के लिए शुरुआती दौर में की गई तैयारियां ही दिखावा साबित हो गईं। त्रैमासिक परीक्षा में ही जिले में 10वीं कक्षा के 3726 बच्चे फेल हो गए। उन्हें भी फेल होने की श्रेणी में रखा गया है, जिन्होंने ये परीक्षा दी ही नहीं। कुल 6090 बच्चों ने परीक्षा दी थी, जिनमें से मात्र 30 फीसदी अच्छे अंकों से पास हुए हैं। स्कूली शिक्षा विभाग द्वारा स्कूलवार परीक्षा परिणामों की समीक्षा की गई, जिसमें यह हकीकत सामने आई है।
जिले में भी जुलाई-15 से स्कूलों का नया सत्र शुरू होने के बाद सितंबर में 10वीं-12वीं बोर्ड कक्षा के विद्यार्थियों की त्रैमासिक परीक्षा हुई थी। जिला शिक्षा विभाग लंबे समय से समीक्षा के लिए स्कूलवार आंकड़े जुटा रहा था। आरएमएसए शाखा से प्राप्त जानकारी अनुसार जिले के 96 हाईस्कूलों को मिलाकर इस बार 10वीं कक्षा में दर्ज बच्चों की कुछ संख्या 6221 है। 6090 ने दसवीं की त्रैमासिक परीक्षा दी थी। समीक्षा के दौरान ए से लेकर ई ग्रेड में परीक्षार्थियों का आंकलन किया गया। 3726 बच्चे इ ग्रेड में आए। 1787 परीक्षार्थी अच्छे अंकों से पास हुए हैं।
10वीं कक्षा का त्रैमासिक परीक्षा परिणाम बहुत ही घटिया स्तर रहने के पीछे विभाग की अपनी रटीरटाई बाते हैं कि सत्र शुरुआत से ही शिक्षक समग्र छात्रवृत्ति सहित अन्य कार्यों में जुटे रहे। जुलाई में प्रवेश के बाद दूसरे महीने में ही परीक्षा होने से पाठ्यक्रम की पढ़ाई पूरी नहीं हुई। आठवीं तक सबको पास करने की व्यवस्था से बच्चों का शैक्षणिक स्तर भी ज्यादा मजबूत नहीं रहता।
12वीं में तो स्थिति स्पष्ट ही नहीं- शिक्षा विभाग ने जैसे-तैसे 10वीं की त्रैमासिक परीक्षा परिणाम स्थिति का पता तो लगा लिया। लेकिन 12वीं के त्रैमासिक परिणाम की स्थिति अभी तक स्पष्ट नहीं हो सकी है। जबकि 12वीं की अर्द्धवार्षिक परीक्षाओं का दौर तक पूरा हा़े चुका है।
10वीं में कितने बच्चे किस ग्रेड में
ए ग्रेड (80 प्रतिशत से ज्यादा अंक) 150 परीक्षार्थी।
बी ग्रेड (80 से 60 प्रतिशत अंक) 587 परीक्षार्थी।
सी ग्रेड (60 से 45 प्रतिशत अंक) 1050 परीक्षार्थी।
डी ग्रेड(45 से 33 प्रतिशत अंक) 708 परीक्षार्थी।
इ ग्रेड (33 प्रतिशत से कम अंक) 3726 परीक्षार्थी।
(स्रोत: आरएमएसए शाखा, जिला शिक्षा विभाग)
सत्र के शुरुआती दौर से ही विभागीय अमले के कहीं न कहीं व्यस्त रहने के कारण दसवीं कक्षा का त्रैमासिक परीक्षा परिणाम अपेक्षाकृत नहीं रहा है। परिणाम बेहतर बनाने के लिए हरसंभव प्रयास जारी है। दोनों ही बोर्ड कक्षाओं का परिणाम मुख्य परीक्षा में बेहतर रहेगा, ऐसा हमें विश्वास है। थॉमस भूरिया, डीईओ
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva awa_Deva hin_Deva